แอน สุดลุ้น อกเกือบหักแอบรักคุณสามี มั่นใจเสน่ห์เคมีใหม่ หมาก-มิว
ประสบความสำเร็จมาแล้ว5 เรื่อง ผู้จัดคนเก่ง แอน ทองประสม แห่ง บ.ทองเอ็นเตอร์เทนเม้นท์ จำกัด เลยลุ้นกระแสละครเรื่องที่ 6 อกเกือบหักแอบรักคุณสามี ทางช่อง 3 เผยว่า เรื่องอกเกือบหักแอบรักคุณสามี เป็นละครรักโรแมนติก รักใสใส หวาน ละมุน เป็นมุมมองความรักแบบรักเล็กๆ ผู้หญิงคนหนึ่งแอบประทับใจ แอบรักผู้ชายคนหนึ่ง คนเราเวลาตกหลุมรักอะไรเป็นเรื่องของก้อนพลังบางอย่างไปถูกใจโดยไม่ต้องมีเหตุผล นี่คือจุดเริ่มต้นที่ทำให้นางเอกรู้สึกหลงใหลและชอบคนคนนี้ ถึงเวลานั้นก็เหมือนโชคชะตาลิขิตที่ทำให้ได้มาอยู่ในบ้านเดียวกันก็เลยทำให้รักของเค้าพัฒนาต่อไปการจับคู่ หมาก-ปริญ กับ มิว-นิษฐา ถือว่าเป็นเคมีใหม่ๆแต่เล่นด้วยกันแล้วเสน่ห์ล้นมาก สองคนนี้ไม่เคยเล่นประชันกันแบบนี้มาก่อน อย่าง น้องมิว แอนชอบการแสดงของมิวที่คาดเดาไม่ได้อาจจะไม่ได้เล่นเก่ง ฝีมือจัด แต่เค้าเหมาะกับบทเมย เพราะบทนี้ต้องอาศัยเสน่ห์ ความสามารถส่วนตัวในการเล่น บทเป็นแค่ไกด์เท่านั้นที่เหลือต้องใช้เสน่ห์ของคุณมาดีไซน์ เช่นเดียวกับหมากจะเป็นผู้ชายที่มีเสน่ห์ หน้าเฉยๆผู้หญิงก็ชอบแล้ว หมากเป็นคนเล่นละครละเอียดเล่นเก่งส่วนตัวแอนยอมรับเลยค่ะว่าแอนตื่นเต้นมาก กว่าจะปิดกล้อง ตัดต่อรอออนแอร์ รอรายละเอียดต่างๆ เหมือนคนทำอาหารก็กลัวว่าอาหารจะจืดชืดเพราะรอนาน (หัวเราะ) แล้วพอเกิดภาวะโควิด-19 ก็ห่วงว่าจะออนแอร์มั้ยแต่พอได้ออนแอร์ก็ดีใจและยิ่งเราจะออกอากาศที่ไทยและจีนพร้อมกัน เป็นเรื่องที่ดีสำหรับคนทำงานอย่างเรามาก อยู่บ้านกันอยู่แล้ว ก็อยากให้ดูกันเยอะๆ ดูสดหน้าจอพร้อมกันฟินไปพร้อมกัน อยากให้เรื่องนี้เป็นอีกเรื่องหนึ่งที่ช่วยผ่อนคลายและเยียวยาจิตใจของพวกเราทุกคนในตอนนี้ ออกอากาศทุกวันจันทร์-อังคาร เวลา 20.20 น. ทางช่อง 3 เริ่มตอนแรก 21 เม.ย.นี้ค่ะ.>> อ่านเรื่องย่อนิยายทุกเรื่อง คลิกที่นี่ <<
ประสบความสำเร็จมาแล้ว 5 เรื่อง ผู้จัดคนเก่ง แอน ทองประสม แห่ง บ.ทองเอ็นเตอร์เทนเม้นท์ จำกัด เลยลุ้นกระแสละครเรื่องที่ 6 อกเกือบหักแอบรักคุณสามี ทางช่อง 3 
อกเกือบหักแอบรักคุณสามี,นิยาย,แอน ทองประสม,หมาก ปริญ,มิว นิษฐา,ละครรักโรแมนติก,ผู้จัดละคร,ละคร